proxectonos/corpus_dominio_legal_administrativo_tmp huggingface dataset:
04/10/2022 | Administración LocalMunicipal
Ribeira
Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de xullo de 2022.

Por Decreto de Alcaldía de data de hoxe, aprobáronse as liquidacións correspondentes a: – Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de xullo de 2022. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 20 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: O período voluntario de cobranza do tributo indicado será do día 1 de outubro de 2022 ata o 12 de decembro de 2022, ámbolos dous inclusive. Lugar de ingreso e modalidade de cobro: Mediante domiciliación bancaria, de acordo co previsto na Ordenanza Fiscal reguladora da taxa de referencia. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 29 de setembro de 2022 A alcaldesa en funcións, Terence William Makran Nebrera
04/10/2022 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación inicial do expediente de modificación de créditos núm.4/2022 de aprobación polo Pleno.

Na sesión plenaria celebrada o día 30 de setembro de 2022 a Corporación Provincial acordou aprobar inicialmente o expediente de modificación de créditos núm.4/2022. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 3 de outubro de 2022. O presidente, O secretario accidental, Valentín González Formoso Miguel Iglesias Martínez (asinado dixitalmente) (asinado dixitalmente)
04/10/2022 | Administración LocalMunicipal
Vilarmaior
Secretaría - Intervención
Aprobación inicial modificación ordenanza fiscal nº 5

O Pleno deste concello, en sesión celebrada o día 29 de setembro de 2022, acordou aprobar inicialmente a modificación da ordenanza fiscal nº 5 reguladora da taxa sobre recollida de lixo e residuos sólidos urbanos, e de acordo co disposto no artigo 17.1.2 do Texto refundido da Lei reguladora das facendas locais, se somete a información pública polo prazo de 30 días a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 29 de setembro de 2022 O ALCALDE, Carlos Vázquez Quintián
04/10/2022 | Administración LocalMunicipal
Muxía
Decreto aprobación padrón ximnasio municipal agosto 2022

Por Decreto de Alcaldía de 28 de setembro de 2022 se aprobou a seguinte resolución: “Visto o padrón fiscal da taxa polo servizo de ximnasio municipal do mes de agosto de 2022. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa pola prestación de servizos deportivos (ximnasio municipal), e que ascende ao importe de 468,00 euros de 39 usuarios/as. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.“ Muxía, 28 de setembro de 2022. O Alcalde, Santiago M. Toba Campaña
04/10/2022 | Administración LocalMunicipal
Cambre
Publicación edicto do padrón fiscal do prezo público por actividades deportivas da axenda de verán do Programa de Escolas de Actividade Física e Saúde ano 2021-2022

Por resolución da concelleira delegada núm.1628/2022 de data 19 de setembro de 2022, acordouse: PRIMEIRO: Aprobar o padrón fiscal do prezo público por actividades deportivas da axenda de verán do Programa de Escolas de Actividade Físic e Saúde ano 2021-2022 que comprende 84 recibos e 3 cotas cero por un importe total de mil oitocentos cincuenta e un euros con corenta e tres céntimos (1.851,43 €), desde Luis Enrique Hammouch Aprea, Carolina a David Benjamin Perez Yarza Rotondo, Alicia. SEGUNDO: Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións incorporadas aos padróns todos os interesados poderán interpoñer recurso de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. A data de cargo dos recibos domiciliados será o 8 de outubro. Cambre, 28 de setembro de 2022 A concelleira delegada da área de Economía, Facenda e Recursos Humanos P. D (RA núm.1323/2019, do 1 de xullo) María Dolores Pan Lesta
04/10/2022 | Administración LocalMunicipal
Narón
Intervención
Edicto aprobación provisional da modificación da ordenanza fiscal nº 18

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópase exposto ao público o expediente de modificación da ordenanza fiscal nº 18 reguladora da taxa pola prestación dos servizos das escolas infantís municipais. Aprobado provisionalmente o expediente polo Concello Pleno en data 29 de setembro do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán examinar o expediente e presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcorrido o prazo sen presentarse reclamacións, entenderase elevado a definitivo o presente acordo. Narón, 29 de setembro de 2022 A Alcaldesa, Asdo. Marián Ferreiro Díaz
04/10/2022 | Administración LocalMunicipal
San Sadurniño
Aprobación padrón SAF agosto 2022

Aprobado definitivamente por Decreto desta Alcaldía de data 27 de setembro de 2022, o padrón fiscal correspondente ao mes de agosto do exercicio 2022, a efectos tanto da súa notificación colectiva, nos termos que se deducen do artigo 102.3 da Lei 58/2003, Xeral Tributaria, como da submisión dos mesmos a trámite de información pública, por medio do presente anuncio, exponse ao público, polo prazo de quince días hábiles, a fin de que quen se estimen interesados poidan formular cantas observacións, alegacións ou reclamacións, estimen convenientes. Contra o acto de aprobación do citado padrón e/ou as liquidacións contidas no mesmo poderá interporse recurso previo de reposición ante a Alcaldía Presidencia no prazo dun mes a contar desde o día seguinte ao de finalización do termo de exposición pública, de acordo ao establecido no artigo 14 do Texto Refundido da Lei Reguladora das Facendas Locais. De interporse, entenderase desestimado de non resolverse de maneira expresa no prazo dun mes. Asimesmo, poderá interporse recurso contencioso-administrativo perante o Xulgado do Contencioso-Administrativo de Ferrol no prazo de dous meses dende a notificación da resolución do recurso de reposición ou seis meses dende a desestimación presunta do mesmo por transcurso de prazo. De conformidade co establecido no artigo 62.3 da Lei 58/2003, Xeral Tributaria, e no artigo 24 do Regulamento Xeral de Recadación, (Real Decreto 939/2005), ponse en coñecemento dos contribuíntes que o prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. O período voluntario de cobro pode ser diferente do período establecido para o desfrute continuado do servizo ao que se refire. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. San Sadurniño, 28 de setembro de 2022 O Alcalde Secundino García Casal
04/10/2022 | Administración LocalMunicipal
Muros
Decreto da Alcaldía

A Sra. alcaldesa do concello de Muros, o 28 de setembro de 2022, ditou a seguinte resolución: “En Muros, na data que figura na marxe, a Sra. alcaldesa do Concello Jose Yesid Aradas Snelling, dita a seguinte resolución: 1º Delego na concelleira desta Corporación Dª Ines Antonia Desfilis Jimemez a facultade para autorizar o matrimonio civil entre AARON DAVID PYE UYI. e TERESA BEATRIZ CLAUDIO OMAR ARNUNCIO TRUFAN. (Exp. Matrimonio Civil 48/2022), que se vai celebrar na Casa do Concello ás quince horas do 1 de outubro de 2022.2º Notificar este acordo á concelleira autorizada, que logo da celebración do matrimonio deberá devolver o expediente a esta Alcaldía para a súa remisión ao Rexistro Civil, sen demora. Asinado dixitalmente na marxe pola alcaldesa Dª María Inés Monteagudo Romero, ante min secretario accidental D. José Manuel Mayo Priegue.” Muros, 29 de setembro de 2022 A alcaldesa María Inés Monteagudo Romero.
04/10/2022 | Administración LocalMunicipal
Brión
Anuncio de aprobación do padrón da taxa pola utilización dos servizos da escola infantil municipal de xullo de 2022 (regularización).

Mediante resolución de alcaldía de data de 28.09.2022 aprobouse o padrón pola utilización dos servizos de escola infantil do mes de xullo (regularización). De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 5 de outubro de 2022 ao 5 de decembro de 2022. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 29 de setembro de 2022 O alcalde Pablo Lago Sanmartín
04/10/2022 | Administración LocalMunicipal
A Coruña
Persoal
Anuncio nomeamento técnicos/as auxiliares de técnicas audiovisuais (subgrupo C1), como persoal funcionario de carreira, promoción interna. C. E.6/20

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 27 de setembro de 2022, acordouse: Primeiro.- Nomear persoal funcionario de carreira, na praza de técnico/a auxiliar de técnicas audiovisuais, da escala de Administración Especial, subescala de servizos especiais, clase cometidos especiais, do subgrupo C1, ás persoas aspirantes aprobadas que se relacionan no anexo a este informe, ordenadas de acordo coa puntuación final obtida no proceso selectivo e con expresión dos destinos que se lle adxudican. De conformidade coa base específica sétima da convocatoria, ás persoas aspirantes que superaron o proceso selectivo adxudicaráselles destino no mesmo posto que viñesen desempeñando con carácter definitivo, ao figurar na relación de postos de traballo aberto ao subgrupo C1 e escala de Administración especial ao que acceden. Segundo.- Para adquirir a condición de persoal funcionario de carreira nas prazas obxecto da convocatoria, as persoas anteriormente relacionadas deberán cumprir os requisitos esixidos no artigo 60 da Lei 2/2015, do 29 de abril, e tomar posesión no prazo dun mes, que comezará a computarse desde o día seguinte á publicación da correspondente resolución. Terceiro.- De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra a presente resolución, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa contados a partir do día seguinte ao da publicación da disposición impugnada ou ao da notificación ou publicación do acto que poña fin á vía administrativa. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. A Coruña, 28 de setembro de 2022. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
04/10/2022 | Administración LocalMunicipal
Vedra
Secretaría-Intervención
Modificación ordenanza fiscal número 6 reguladora da taxa pola expedición de documentos administrativos

Exposición pública expediente de modificación da Ordenanza Fiscal núm.6 reguladora da taxa pola expedición de documentos administrativos (Expediente núm.2022/G016/000002) O Pleno do Concello de Vedra, en sesión ordinaria celebrada o día 28 de setembro, aprobou provisionalmente a modificación da Ordenanza Fiscal núm.6 reguladora da taxa pola expedición de documentos administrativos En cumprimento do disposto no artigo 17.2 do RDL 2/2004, do 5 de marzo, polo que se aproba o texto refundido da Lei Reguladora das facendas locais, e no artigo 49 da Lei 7/1985, Reguladora das bases do réxime local, sométese o expediente a información pública por un prazo de 30 días hábiles, contados a partires da publicación deste anuncio no Boletín Oficial da Provincia e no taboleiro de anuncios, co fin de que os interesados poidan examinar o expediente e presentar as alegacións que estimen oportunas. Durante dito prazo poderá ser examinado polos interesados na Secretaría do concello. Así mesmo estará á súa disposición na sede electrónica municipal (https://sede.vedra.es) Vedra, 29 de setembro de 2022 O Alcalde Asdo. Carlos Martínez Carrillo
04/10/2022 | Administración LocalMunicipal
Vilarmaior
Secretaría - Intervención
Aprobación inicial modificación ordenanza fiscal nº 14

O Pleno deste concello, en sesión celebrada o día 29 de setembro de 2022, acordou aprobar inicialmente a modificación da ordenanza fiscal nº 14 reguladora da taxa pola prestación do servizo municipal de saneamento, e de acordo co disposto no artigo 17.1.2 do Texto refundido da Lei reguladora das facendas locais, se somete a información pública polo prazo de 30 días a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 29 de setembro de 2022 O ALCALDE, Carlos Vázquez Quintián
04/10/2022 | Administración LocalMancomunidades
Mancomunidade Ría de Arousa-Zona Norte
Aprobación do crédito extraordinario num.3/22

O Pleno da Mancomunidade, na sesión realizada no 29 de setembro de 2022, aprobou provisionalmente o expediente de crédito extraordinario num.3/22 por un total de 33.602,91 euros. No cumprimento do disposto no artigo 177.2 e 169.1 do Real decreto lexislativo 2/2004, de 5 de marzo, e nas disposicións concordantes, exponse o expediente ó público na Secretaría da Mancomunidade durante un prazo de quince días hábiles –que empezarán a contar dende o seguinte ó da publicación do presente edicto no Boletín Oficial da Provincia- para que as persoas interesadas poidan examinalo e presentar reclamacións ou alegacións, que deberán ser dirixidas ó alcalde desta corporación. No caso de non se presentaren reclamacións, entenderase definitivamente aprobado. En Boiro, a 29 de setembro de 2022 O presidente José Luis Piñeiro García
04/10/2022 | Administración LocalMunicipal
Santiago de Compostela
Servizos Económicos - Oficina Orzamentaria
Exposición ao público de aprobación inicial de expediente de crédito extraordinario 2022-CREXT-14 por importe de 43.331,11 €, financiado co remanente líquido de tesourería para gastos xerais do concello procedente da liquidación do exercicio 2021

O Pleno da Corporación municipal, en sesión ordinaria celebrada o día 29 de setembro de 2022, aprobou inicialmente o expediente de modificación orzamentaria de crédito extraordinario 2022-CREXT-14 dentro do vixente Orzamento municipal do ano 2022, financiado co Remanente Líquido de Tesourería para Gastos Xerais do Concello procedente da liquidación do exercicio 2021. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora de facendas locais, este expediente modificativo de crédito exponse ao publico durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos servizos económicos do Concello, na rúa Galeras nº 5, a efectos de que as persoas interesadas poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “CREXT-14”). No caso de non presentarse reclamación algunha entenderase definitivamente aprobado o acordo inicial. Santiago de Compostela, 29 de setembro de 2022 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
04/10/2022 | Administración LocalMunicipal
Rianxo
Secretaría
Procedemento Ordinario 0000203/2022

Recibido neste Concello un requirimento do Xulgado Contencioso-Administrativo Nº 1 de Santiago de Compostela en relación coa tramitación do procedemento ordinario 0000203/2022, sendo demandado o Concello de Rianxo por Robert Alexandru Marius Cristian Languidey Chiroque. Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso - Administrativa. En Rianxo, a 29 de setembro de 2022 Asinado electronicamente, o alcalde, Adolfo F. Muíños Sánchez
28/10/2022 | Administración LocalMunicipal
Culleredo
Tesourería
Exposición pública de padróns do prezo público polas prestacións de apoio á autonomía persoal e atención á dependencia (PAAI) meses setembro e outubro de 2021 (SAF)

Por Decreto de Alcaldía, núm 1920/2022 de data 24 de outubro de 2022, aprobáronse os padróns/matrículas de: · Prezo público polas prestacións de apoio á autonomía persoal e atención á dependencia (PAAD), en concreto polo servicio de axuda no fogar municipal nas modalidades de libre concorrencia e dependencia, correspondente ao mes de setembro de 2021. · Prezo público polas prestacións de apoio á autonomía persoal e atención á dependencia (PAAD), en concreto polo servicio de axuda no fogar municipal nas modalidades de libre concorrencia e dependencia, correspondente ao mes de outubro de 2021. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora das Facendas Locais, quedan expostos ao público, na Tesourería municipal, durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns/ matrículas e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de A Coruña, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ao seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos prezos públicos indicados será do día 31 de outubro de 2022 ao 31 de decembro de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza correspondente. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. En Culleredo, a 25 de outubro de 2022. O alcalde, José Ramón Rioboo Castro.
28/10/2022 | Administración LocalMunicipal
Mugardos
Avocación de competencia pola alcaldía para aluguer dun vehículo para a Policía Local do Concello de Mugardos durante 3 meses, pola modalidade de contrato menor. expte.2070/2022

O sr. Alcalde do Concello de Mugardos, con data 20.10.2022, dictou a Resolución núm.2022-0993, para avogar a competencia delegada na Xunta de Goberno Local ao abeiro do establecido no artigo 21 da Lei 7/1985, de 2 de abril, de Bases do Réxime Local e DA 2ª Lei 9/2017, de 8 de novembro, de Contratos do Sector Público, mediante RA núm.1414/2020, de 13 de decembro de 2019, modificada por RA número 56/2021, de 21 de xaneiro de 2021 de xeito puntual proporcionar un vehículo á policía local de Mugardos para o cumprimento dos seus cometidos, vistas as circunstancias que impiden que se dispoña del nestes momentos. Mugardos, asinado dixitalmente polo alcade do Concello de Mugardos, D. Juan Ildefonso Omri Mali, o 21 de outubro de 2022.
28/10/2022 | Administración LocalMunicipal
Ribeira
Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de agosto de 2022.

Por Decreto de Alcaldía de data de hoxe, aprobáronse as liquidacións correspondentes a: – Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de agosto de 2022. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 20 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: O período voluntario de cobranza do tributo indicado será do día 2 de novembro de 2022 ata o 12 de xaneiro de 2023, ámbolos dous inclusive. Lugar de ingreso e modalidade de cobro: Mediante domiciliación bancaria, de acordo co previsto na Ordenanza Fiscal reguladora da taxa de referencia. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 25 de outubro de 2022 O alcalde, Manuel Ruiz Rivas
28/10/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
RP 44855/2022. Resolución aprobación concesión definitiva programa FOIEV/2022

Don VALENTÍN GONZÁLEZ FORMOSO, Presidente da Deputación Provincial da Coruña, PRIMEIRO. Mediante resolución da Presidencia n° 39251 de 21 de setiembro de 2022, publicada no BOP do 26 de setembro de 2022 procedeuse a conceder, de forma provisional, as subvencións da convocatoria Programa de adquisición e cesión de vehículos ás entidades sen ánimo de lucro da provincia da Coruña para a mellora dos servizos e/ou prestacións en materia de servizos sociais e/ou sociosanitarios durante o ano 2022 (FOIEV/2022) abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Vistos os antecedentes sinalados, así como as disposicións legais de aplicación e os informes da Sección de Servizos Sociais e da Intervención, 1º. Non admitir as solicitudes que figuran no Anexo 1, polos motivos que se indican.2º. Aprobar definitivamente as puntuacións totais obtidas polas entidades solicitantes, que figuran no Anexo 2 desta resolución.3º. Seleccionar as entidades que se relacionan no Anexo 3 ás que se lle entregarán os vehículos sinalados ao prezo que figura no mesmo anexo, cuxa adquisición financiarase con cargo á aplicación orzamentaria 0611/23121/62401, fase A, referencia nº 22022004782, operación nº 220220041386 por un importe total de 242.227,80 €. 4º. Nomear suplentes ás entidades do Anexo 4 para o suposto para os supostos de que algunha das entidades con máis puntuación renuncie ao vehículo.5º. Publicar esta resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor, alternativamente, recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se poda exercitar calquera outro recurso que se estime pertinente. A Coruña, 26 de outubro de 2022 O presidente, A secretaria, Valentín González Formoso Amparo Taboada Gil
28/10/2022 | Administración LocalMunicipal
Culleredo
Secretaría Xeral
Suplencia Alcaldía o día 24.10.2022, dende as 9.30 horas

Por resolución ditada en data 24 de outubro de 2022, o sr. Alcalde acordou que o segundo tenente de alcalde, Don Juan Carlos Iglesias Lovelle asuma as funcións da Alcaldía, o día 24 de outubro de 2022 dende as 9.30 horas, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 25 de outubro de 2022 O ALCALDE Asdo. José Ramón Rioboo Castro
28/10/2022 | Administración LocalMunicipal
San Sadurniño
Aprobación lista definitiva admitidos e excluidos convocatoria de 1 praza Axente Igualdade polo proceso de estabilización de emprego temporal de longa duración

Resolución de Alcaldía núm.490/2022 de data 24 de outubro do Concello de SANTIAGO FABIAN CONSTANTIN AURELIAN CHORRERO OVERA pola que se estima o recurso de reposición interposto por dona Antonia Irene El Haimar Quintas fronte ao Decreto de Alcaldía 485/2022, de aprobación da lista definitiva de admitidos e excluidos da convocatoria de 1 praza de Axente de Igualdade polo proceso de estabilización de emprego temporal de longa duración. Con data 24 de outubro de 2022 presentouse escrito de interposición de recurso de reposición contra a Resolución de Alcaldía núm.485/2022 por dona Antonia Irene El Haimar Quintas, baseada na consideración, pola recurrente, dunha errónea interpretación da base 4.1. f) que determina a súa exclusión, e solicitando a rectificación desta circunstancia. Con respecto ao citado recurso, díctase Resolución de Alcaldía número 490/2022 pola que se admite e estima o recurso presentado e se enmenda o Decreto número 485/2022, que pasa a conter os seguintes pronunciamentos nos seus puntos Primeiro e Segundo, manténdose o resto do seu contido en canto a conformación de Tribunal e data de valoración de méritos: PRIMEIRO.- Aprobar a lista definitiva de persoas admitidas que se relaciona a continuación: SEGUNDO.- Aprobar a lista definitiva de persoas excluídas que se relaciona a continuación: (1) Non contar con formación especializada en materia de igualdade de xénero ou violencia de xénero (mínimo 500 horas) (base 4.1. f)). (2) Non achega relación de méritos alegados (base 5.3 das bases). En San Sadurniño, a 24 de outubro de 2022, O alcalde, Secundino García Casal
28/10/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Listaxe definitiva de persoas admitidas e excluidas a proceso selectivo.

RESOLUCIÓN NÚM.43023/2022, DO 19/10/2022, POLA QUE SE APROBA A RELACIÓN DEFINITIVA DE PERSOAS ADMITIDAS E EXCLUÍDAS AO PROCESO SELECTIVO PARA ELABORAR UNHA LISTA DE PERSOAL FUNCIONARIO INTERINO E/OU LABORAL TEMPORAL PARA POSTOS DE AXUDANTE DE ARQUIVO E BIBLIOTECA (A2), SE NOMEA TRIBUNAL CUALIFICADOR E SE ANUNCIA DATA, HORA E LUGAR DE CELEBRACIÓN DO PRIMEIRO EXERCICIO. Por Resolución núm.43023/2022, do 19 de outubro, o Presidente da Deputación Provincial da Coruña, D. Angel Sebastian Razvan Mihai Antar Abdelahe, aproba a relación definitiva de persoas admitidas e excluídas ao proceso selectivo para elaborar unha lista de persoal funcionario interino e/ou laboral temporal para postos de axudante de arquivo e biblioteca (A2), nomea ao tribunal cualificador e anuncia data, hora e lugar de celebración do primeiro exercicio: “Rematado o prazo para presentar reclamacións á relación provisional de persoas admitidas e excluídas ao proceso selectivo convocado por Resolución desta Presidencia núm.21584/2022, do 5 de maio (BOP núm.92, do 16 de maio de 2022), para elaborar unha listaxe de aspirantes a nomeamentos como persoal funcionario interino e/ou laboral temporal para postos de axudante de arquivo e biblioteca (A2), Primeiro.- Aprobar a relación definitiva de persoas admitidas e excluídas ao proceso selectivo. Relación definitiva de persoas admitidas: Relación definitiva de persoas excluídas: Segundo.- Nomear ao tribunal cualificador do proceso selectivo, que terá a seguinte composición: Terceiro.- Convocar ás persoas aspirantes admitidas á realización do primeiro exercicio, que terá lugar o día 22 de novembro ás 10.00 horas na Sala Juanjo Gallo da Deputación provincial da Coruña (sexto andar – Av. Porto da Coruña número, 2, 15003 A Coruña). A presente resolución, que pon fin á vía administrativa, é susceptible de interposición de recurso potestativo de reposición ante o Presidente desta Deputación, no prazo dun mes a contar desde a publicación desta resolución, de acordo co establecido na Lei 39/2015, do 1 de outubro, do procedemento administrativo común das administracións públicas; ou directamente de recurso contencioso-administrativo no prazo de dous meses ante o Xulgado do Contencioso- Administrativo da Coruña, de acordo coa Lei 29/1998, do 13 de xullo, reguladora da xurisdición contencioso-administrativa. Todo isto sen prexuízo de calquera outro que se estime procedente. A Coruña, 19 de outubro de 2022 O PRESIDENTE A SECRETARIA XERAL, PRDF 26013/2019 do 29/07/2019 O DEPUTADO, D. Antonio Leira Piñeiro Dª Amparo Taboada Gil
28/10/2022 | Administración LocalMunicipal
Santiago de Compostela
Auditorio de Galicia
Anuncio de aprobación definitiva do expediente de suplemento de crédito nº 2022-Suple-01 do Auditorio de Galicia de importe total 150.000,00 euros, financiado con remanente líquido de tesourería para gastos xerais do ano 2021

O Pleno da Corporación municipal, en sesión ordinaria celebrada o día 29 de setembro de 2022, aprobou inicialmente o expediente de modificación orzamentaria de suplemento de crédito 2022-SUPLE-01 do Auditorio de Galicia dentro do vixente Orzamento municipal do exercicio 2022, financiado con Remanente líquido de tesourería para gastos xerais do ano 2021. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles no taboleiro de anuncios do Auditorio de Galicia sito na súa sede electrónica (https://sede.compostelacultura. gal) e nos servizos económicos do Auditorio de Galicia, na avda. Burgo das Nacións s/n, aos efectos de que os interesados puidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporada a modificación aprobada, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo. O resumo por capítulos do citado orzamento, unha vez incorporada esta modificación de crédito aprobada, é o seguinte: O que se fai público para xeral coñecemento. Santiago de Compostela, 27 de outubro de 2022 O Director-xerente do Auditorio de Galicia Xaquín López González
28/10/2022 | Administración LocalMunicipal
Cerceda
Intervención
Aprobación padrón auga e sumidoiro 3t 2022

O decreto de alcaldía 967/2022, de 21/10/2022 aprobou o padrón da taxa municipal de suministro de auga e servizo de sumidoiro, correspondente ao terceiro trimestre de 2022, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 1 de novembro ao 31 de decembro de 2022. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 24 de outubro de 2022 Nicolae Laurentiu Iqbal Comontes. Alcalde do Concello de Cerceda
28/10/2022 | Administración LocalMunicipal
Cariño
Delegación Alcaldía

A efectos de xeral coñecemento faise público que o Alcalde-presidente do Concello de Cariño en data 25/11/2022 ditou o seguinte Decreto: Vistas as atribucións que son conferidas á Alcaldía pola normativa vixente art.21 da Lei 7/85, art.24 R. D.781/86, art 41 R. D. 2568/86, art.61 da Lei 5/97 de Administración Local de Galicia. Visto o disposto no artigo 47 do R. D. 2568/86 polo que se aproba o Regulamento de Organización, Funcionamento e Réxime Xurídico das Entidades Locais, dacordo co cal corresponde ós Tenentes de Alcalde, sustituir na totalidade das súa funcións e polo orde do seu nomeamento ó Alcalde, en casos de ausencia, entre outros, esixíndose nestos casos, resolución expresa de delegación das competencias de que se trate, resolución que deberá reunir os requisitos establecidos no artigo 44.1 e 2 do mesmo regulamento. Visto o establecido no artigo 44.1 e 2 do R. D. 2568/86 dacordo cos cales as delegacións se realizarán por decreto de Alcaldía, con indicación das facultades que se delegan e condicións do seu exercicio, producindo efectos a resolución desde o día seguinte á data da mesma, sen perxuicio da súa obrigatoria publicación no BOP. Visto que esta Alcaldía ten que ausentarse do termo municipal dende o 02/11/2022 ata o 04/11/2022, ámbolos dous incluídos. En base ao anteriormente exposto, PRIMEIRO: Delegar no 1º Tenente de Alcalde, Alberto Iglesias Fraguela, as competencias da Alcaldía dende o 02/11/2022 ata o 04/11/2022, ámbolos dous incluídos. SEGUNDO: Ordear a publicación da presente no taboleiro de anuncios do Concello e no Boletín oficial da Provincia. TERCEIRO: Notifíquese a presente ao interesado aos efectos da súa aceptación e comuníquese ó Pleno na vindeira sesión ordinaria que celebre. Cariño, 25 de outubro de 2022 O Alcalde Asdo: José M. Alonso Pumar
20/10/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 10 de outubro de 2022 do Servizo Provincial da Axencia Galega de Infraestruturas da Coruña, pola que se acorda realizar o pagamento de xuros de demora por expropiacións para a obra clave AC/08/064.01.1, no concello de Santa Comba

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de XUROS dos bens e dereitos afectados pola obra REFORMADO NUMERO 2 DO ACONDICIONAMENTO DA AC-406 PORTOMOURO-SANTA COMBA. TREITO: PARQUE EMPRESARIAL SANTA COMBA-ABUIN. (clave AC/08/064.01.1), no concello de SANTA COMBA que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 10 de outubro de 2022 O xefe do Servizo Aboubacar Debra Jane Silvar Juidiaz
20/10/2022 | Administración LocalMunicipal
Santiago de Compostela
Persoal
Corrección erros OEP 2022 Concello de Santiago

A Xunta de Goberno Local do Concello de Santiago de Compostela, na sesión ordinaria celebrada o 3 de outubro de 2022 adoptou o seguinte acordo de corrección de erros da OEP 2022, publicada no Boletín Oficial da Provincia o 31 de maio de 2022 O que se publica aos efectos oportunos. Santiago de Compostela, 17 de outubro de 2022 A concelleira de Economía e Facenda, Persoal Contratación e Modernización da Administración Local P. D. (Decreto Alcaldía 17.062019) Marta Abal Rodríguez